《耆英会诗》
宋代·王尚恭

端朝风望两台星，圭组参差又十人。八百乔年馀总数，一千熙运遇良辰。

席间韵语皆非俗，图上形容尽得真。胜事主盟开府盛，误容衰薄混清尘。

服许便衣更野逸，坐从齿列似天伦。二公笑语增和气，夜久盘花旋发春。

作者简介：王尚恭（一○○七～一○八四），字安之，河南（今河南洛阳）人。仁宗景祐元年（一○三四）进士。历庆成军、袁州判官，以著作佐郎知陕州芮城、缑氏等县。官至朝议大夫。神宗元丰七年卒，年七十八。事见《范忠宣公集》卷一四《王公墓志铭》。今录诗二首。